b'\n_START_ARTICLE_\nIn\xc5\xa1titut za slovensko kulturo\n_START_PARAGRAPH_\nIn\xc5\xa1titut za slovensko kulturo je kulturna in raziskovalna institucija slovenske narodne skupnosti v Italiji. Od svoje ustanovitve leta 2006 deluje v \xc5\xa0petru Slovenov, pomembnem kulturnem sredi\xc5\xa1\xc4\x8du Bene\xc5\xa1ke Slovenije. In\xc5\xa1titut se ukvarja s promocijo slovenskega jezika in raziskovanjem identitete skupnosti predvsem v Videmski pokrajini, kjer je bila slovenska manj\xc5\xa1ina slab\xc5\xa1e prepoznana in priznana v primerjavi z Gori\xc5\xa1ko in Videmsko pokrajino. Sodelavci in\xc5\xa1tituta ustvarjajo tedenski radijski oddaji na furlanskem Radio Onde furlane ter slovenskem Alpskem valu, sodelujejo pa tudi z drugimi organizacijami Slovencev v Italiji, med drugim pri izdajanju publikacij.'